L 258/162
FI
Euroopan unionin virallinen lehti
5.10.2022
80.
panee tyytyväisenä merkille, että Yhdistyneen kuningaskunnan erottua unionista 31. tammikuuta 2020 EUH perusti viimein EU:n Lontoon-edustuston ja päätoimipaikkansa hallintorakenteeseen Yhdistynyttä kuningaskuntaa koskevia kysymyksiä käsittelevän yksikön; pitää kuitenkin valitettavana viivytystä diplomaattiaseman myöntämisessä Lontoossa sijaitsevassa yhteystoimistossa työskennelleelle parlamentin henkilöstölle ja sitä, että EUH kieltäytyi alun perin saattamasta asiaa tyydyttävästi päätökseen; on käsittänyt, että toimipaikkasopimuksella korvataan kaikki väliaikaiset määräykset ja varmistetaan, että Lontoon edustustoon, sen henkilöstöön ja omaisuuteen sovelletaan samoja erioikeuksia ja vapauksia, jotka Wienin yleissopimuksessa on myönnetty muille 144 edustustolle ja toimistolle; pitää valitettavana, että EUH neuvotteli toimipaikkasopimuksen luonnoksesta Yhdistyneen kuningaskunnan viranomaisten kanssa kuulematta Euroopan parlamenttia; korostaa, että parlamentin pitäminen ajan tasalla säännöllisin välein parlamentin asianmukaisen kuulemisen sijaan ei täytä EUH:n asiankuuluvaa tukea ja yhteistyötä koskevaa velvoitetta, josta säädetään EUH:n perustamisesta tehdyn päätöksen 3 artiklan 4 kohdassa; panee merkille, että vuoden 2020 loppuun mennessä yhteensä 43 toimesta oli täytetty lähes 40 (mukaan lukien ulkomailla työskentelevä ja paikallinen henkilöstö); on tietoinen siitä, että edustusto sijaitsee unionin omistamassa kiinteistössä, jota ovat aiemmin käyttäneet komission edustusto ja Euroopan parlamentin yhteystoimisto (EPLO);
81.
on tyytyväinen EUH:n ja parlamentin vuonna 2020 tekemään yhteistyöhön, jotta voitaisiin menestyksekkäästi saattaa ajan tasalle vuonna 2015 sovittu käytännön järjestely EU:n edustustojen tiettyjen poliittisten raporttien antamisesta Euroopan parlamentin nimettyjen jäsenten tutustuttavaksi, mikä mahdollistaisi asiakirjojen toimittamisen sähköisinä;
82.
pitää valitettavana aiempia tapauksia, joissa vaalitarkkailuvaltuuskuntia koskevia luottamuksellisia raportteja vuodettiin lehdistölle, ja pitää myönteisenä, että Euroopan parlamentti ja EUH ovat löytäneet ratkaisun asiakirjojen toimittamiseksi; ilmaisee luottamuksensa siihen, että EUH helpottaa edelleen säännöllistä näkemysten vaihtoa päävaalitarkkailijoiden ja apulaispäävaalitarkkailijoiden sekä Euroopan parlamentin jäsenten välillä ennen vaalitark­ kailumatkaa, sen aikana ja sen jälkeen;
83.
pitää myönteisenä, että EUH teki vuonna 2020 Euroopan investointipankin kanssa palvelutasosopimuksen, jonka perusteella investointipankin henkilöstöä sijoitetaan edustustojen tiloihin eri puolilla maailmaa; on tietoinen siitä, että vuonna 2020 neuvoteltiin uudesta palvelutasosopimuksesta Euroopan keskuspankin ja Euroopan raja- ja merivartioviraston (Frontex) kanssa toimistotilojen ja niihin liittyvien palvelujen jakamiseksi;
84.
on tyytyväinen tiiviiseen koordinointiin ja tiedonvaihtoon jäsenvaltioiden ulkoasiainministeriöiden ja Yhdistyneiden kansakuntien henkilöstöosastojen kanssa covid-19-pandemian aikana näkemysten ja parhaiden käytäntöjen vaihtamiseksi erikoistyöjärjestelyistä ja kiittää EUH:ta myös osallistumisesta viikoittaisiin toimielinten välisiin kokouksiin, joissa kaikki unionin toimielimet ja virastot päivittivät säännöllisesti toimenpiteitään ja jakoivat tietoa covid-19-pandemian seurauksena toteutetuista käytännöistä;
Covid-19-pandemia 85.
ymmärtää, että covid-19-pandemia johti erityistilanteeseen koko EUH:ssa ja vaikutti voimakkaasti sen päätoimipaikan ja edustustojen toimintaan; korostaa, että EUH pystyi varmistamaan toimintojensa jatkuvuuden ja moitteettoman varainhoidon ilman merkittäviä ongelmia kyseisenä aikana; pitää myönteisenä, että EUH perusti maaliskuun 2020 alussa ydinkriisiryhmän, jonka tehtävänä oli arvioida viimeisintä kehitystä, koordinoida viestintää ja toimia sekä tukea edustustoja; korostaa, että ydinkriisiryhmä oli olennaisen tärkeä kriisin tehokkaan hallinnan kannalta;
86.
panee merkille, että hyväksyessään päätoimipaikkaansa koskevia covid-19-toimenpiteitä EUH noudatti pääasiassa Belgian antamia virallisia ohjeita, kun taas edustustoja ohjeistettiin noudattamaan isäntämaissa sovellettavia sääntöjä, mutta ne noudattivat myös päätoimipaikan yleistä etätyökäytäntöä asemapaikassa ja fyysistä läsnäoloa vähennettiin;
87.
pitää myönteisenä useissa maissa toteutettuja lisätoimenpiteitä, joilla vähennettiin henkilöstön jäsenille aiheutuvia terveydellisiä riskejä, koska terveydenhuoltojärjestelmiä pidettiin hauraina; korostaa, että EUH toimitti 72:lle tukea pyytäneelle edustustolle rokotteita, joita annettiin noin 4 000 henkilölle, mukaan lukien edustustojen ulkomailla työskentelevä henkilöstö, heidän perheenjäsenensä ja paikalliset toimihenkilöt; huomauttaa, että kaikki päätoimipaikan henkilöstön jäsenet saivat työnantajaltaan kannettavan tietokoneen ja että edustustoihin niitä